[{"text_idx": "#000000", "text": "Life is Strange on kummaline, aga mitte ajas ra\u0308ndamise pa\u0308rast"}, {"text_idx": "#000001", "text": "Prantsuse ma\u0308ngustuudio Dontnodi episoodiline Life Is Strange on kummaline ma\u0308ng mitte ainult sellepa\u0308rast, et see on muutumas ootamatult minu u\u0308heks aasta lemmikma\u0308nguks, vaid ka elementide to\u0303ttu, mida kasutatakse loo jutustamisel. Tegu on va\u0308ga mo\u0303juva ma\u0308nguga, kuigi ra\u0308a\u0308gib ko\u0303igest noorte, just ta\u0308iskasvanuikka jo\u0303udnud naiste elust ja probleemidest. Selline noortepa\u0308rane lugu on muutunud va\u0308ga edukaks, sest la\u0308heb va\u0308hemalt minu subjektiivse arvamuse po\u0303hjal igas vanuses ma\u0308ngijatele peale oma siiruse ja aususe pa\u0308rast. Kummaliseks muudab Life is Strange\u2019i ka to\u0303siasi, et lugu saab alguse sellest, kuidas noor ebalev Max avastab, et tal on ajas tagasi kerimise vo\u0303ime. See ja palju teised ajaga manipuleerimisest tulenevad vo\u0303imed panevad proovile nii Maxi reaalsustaju kui ka liblikaefekti, mis vo\u0303ib kohati ha\u0308vitada ko\u0303ik, keda Max armastab vo\u0303i u\u0308ritab pa\u0308a\u0308sta."}, {"text_idx": "#000002", "text": "Kummaline on ka neljas osa (viies, mis on u\u0308htlasi ka viimane osa, on veel tulemas) Dark Room, mis viib senise loo noorte naiste eludest, suhetest ja ajas ra\u0308ndamisest peaaegu et film noir lugude tasemele. Kogu jutustus jo\u0303udis aegamisi Stieg Larssoni \u201eThe Girl With the Dragon Tattoo\u201d stiilis tumedatele kallastele. Neljas osa to\u0303i sisse momendi, mil Life is Strange\u2019ist sai midagi ta\u0308iesti teistsugust. Kadunud on to\u0303sine noortedraama, selle asemel saabus Taani ja Rootsi krimidraamadest vo\u0303i Larssoni romaaniseeria edu to\u0303ttu tekkinud koopiatest pa\u0308rit va\u0308givald naiste vastu. Tegu pole ainult fiktsiooniga, vaid siiski reaalsest maailmast immutatud lugude no\u0308. adaptsioonidega ning seda mo\u0303istes na\u0308itab Life Is Strange oma versiooni naistevastasest va\u0308givallast la\u0308bi noortepa\u0308rase draama ja ajas ra\u0308ndamise nii nagu seda pole videoma\u0308ngudes varem kujutatud."}, {"text_idx": "#000003", "text": "Suurepa\u0308rasele teemaka\u0308sitlusele vaatamata seisneb Dark Roomi ko\u0303ige kummalisem asjaolu selles, et kuidas seni suurepa\u0308raselt to\u0308o\u0308tanud narratiiv ja sellega koosko\u0303las olnud ma\u0308ngumehaanika (ajas ra\u0308ndamine, point and click) kukkusid u\u0308he ko\u0303ige olulisema, dramaatilisema, traagilisema ja tegelaste elusid ja\u0308a\u0308davalt muutva stseeni ja\u0308rel lihtsalt kokku. See tasakaal loo esituse ja ma\u0308ngus tegelikult toimuva vahel kadus nii kiiresti, et seda oli alguses isegi raske uskuda, sest seni on Life Is Strange olnud loo jutustamise osas lausa eeskujulik. Kui tuua paralleele na\u0308iteks mo\u0303ne filmiga, siis meenutagem David Fincheri \u201eSe7eni\u201d po\u0308o\u0308rdelist lo\u0303ppu ja nu\u0308u\u0308d kujutagem ette seda, kuidas Brad Pitti tegelaskujul poleks va\u0308ikse karbi saabumise peale olnud u\u0308htegi reaktsiooni. Kas tundub imelik ja ebaloomulik? Minu meelest ku\u0308ll. Umbes selline olukord tekkis Dark Roomis."}, {"text_idx": "#000004", "text": "Life Is Strange\u2019i sihi ja kliki mehaanikat rakendades juhtus midagi ebaloomulikku ja kummalist \u2013 see ei la\u0308inud enam kokku loos toimuvaga."}, {"text_idx": "#000005", "text": "Millisest stseenist on jutt? Tahtamata midagi a\u0308ra reeta, ja\u0308a\u0308n va\u0308ga u\u0308ldiseks ja u\u0308ritan mitte u\u0308htegi konkreetset olukorda kirjeldada. Ko\u0303igepealt ka\u0308iksin u\u0308le Life Is Strange\u2019i po\u0303hilise mehaanika \u2013 ajas tagasi ra\u0308ndamine ja maailmaga suhestumine. Kuna antud stseenide jada ei puutunud ajas ra\u0308ndamisega mitte kuidagi kokku, ja\u0308taksin selle ko\u0303rvale ja keskenduksin konflikti tekitajale, ehk sellele, mis on Telltale\u2019i (ja nu\u0308u\u0308d ka Dontnodi) ma\u0308ngudele va\u0308ga omane \u2013 sihi ja kliki mingile objektile ja kuula tegelase kommentaari. Dark Roomis juhtus seda mehaanikat rakendades midagi ebaloomulikku ja kummalist, mida ei juhtu po\u0303hjuseta u\u0308heski filmis, raamatus ega teatritu\u0308kis. Nimelt ei reageerinud u\u0308ks tegelane va\u0308ga olulisele su\u0308ndmusele nii nagu seda teeksid pa\u0308ris inimesed. Kui on toimunud midagi kohutavat, siis peaks muutuma ka see, kuidas inimene na\u0308eb maailma enda u\u0308mber. Ko\u0303ik peaks olema teistsugune, enne ro\u0303o\u0303mu tekitanud asjad ei paku enam sama emotsiooni ning enne olulisena paistnud arvamused ei oma enam sama ta\u0308hendust. Dark Roomis olid tegelaste reaktsioonid paigas ja esitatud nii nagu peakski, aga probleem tekkis siis kui vahevideo said la\u0308bi ning oli aeg taasa keskkondi uurida ja kuulata Maxi kommentaare erinevate objektide kohta. Probleem tekkis siis kui neid kommentaare kuulates ja\u0308i mulje nagu poleks Maxiga just hetk tagasi midagi juhtunud. Tema kommentaarid olid ta\u0308pselt sellised nagu enne."}, {"text_idx": "#000006", "text": "Pa\u0308rast seda va\u0308ga olulist stseeni, mis ko\u0303igutas Maxi ja Chloe\u2019it su\u0308damepo\u0303hjani, ja\u0308tkus ma\u0308ng veel pa\u0308ris pikka aega. U\u0308ldse oli tegu mahuka episoodiga \u2013 seda nii sisult kui ka pikkuselt. Seda enam mo\u0303jus kummaliselt see, kuidas Vortex Club peole vastuseid otsima minnes sa\u0308ilitas ma\u0308ng endiselt vo\u0303imaluse uurida igat va\u0308lja toodud objekti ja kuulata Maxi sarkastilisi ja iroonilisi kommentaare. See on veider, sest pa\u0308rast episoodi eelmises vaatuses toimunud su\u0308ndmust polnud Max ega Chloe enam endised. Ja endised poleks tohtinud olla ka kommentaarid, mis ko\u0303lasid nagu poleks midagi juhtunud. Asi polnud stsenaariumisse sisse ehitatud katsega na\u0308idata, kuidas tegelased peavad vastu vo\u0303i u\u0308ritavad olukorraga leppida. Tegu on pigem lohakuse ja ta\u0308helepanematusega ning selles saab su\u0308u\u0308distada ainult ma\u0308ngu tegijaid. Seda enam oli kummaline ja\u0308lgida ma\u0308ngu jo\u0303uetust jo\u0303uda loole ja\u0308rele. Miks mul lubati klo\u0303psata juhuslike asjade peale ja kuulata edasi Maxi vahel neutraalseid kommentaare? Miks seda u\u0308ldse va\u0308lja ei vo\u0303etud? Sellega ja\u0308tkamine oli varasemate su\u0308ndmuste valguses kohatu ja ebavajalik. Inimeste elud on ohus ja ma\u0308ng lubab mul ringi traalida ning ka\u0308ituda nii nagu mul poleks kiire, nagu poleks midagi juhtunud.\nSelle vastanduva su\u0308ndmusteahela kirjeldamiseks sobib ha\u0308sti paralleel The Walking Deadi 1. hooaja lo\u0303pu ja 2. hooaja algusega. Kujutagem nu\u0308u\u0308d korraks ette, et see u\u0308ks oluline surm poleks mitte kuidagi Clementine\u2019i mo\u0303jutanud ja 2. hooaeg oleks alustanud nagu poleks midagi juhtunud. Minu jaoks tundub see vo\u0303imatu, aga midagi taolist juhtus Life Is Strange\u2019is."}, {"text_idx": "#000007", "text": "Ma\u0308ngu loojatel on lihtsam luua sihi ja kliki su\u0308steem u\u0308he mo\u0303o\u0303dupuu ja\u0308rgi, kui hakata seda u\u0308he hetke to\u0303ttu u\u0308mber ehitama."}, {"text_idx": "#000008", "text": "Kas see ongi see po\u0303hjus, miks varalahkunud maailma tuntuim filmikriitik Roger Ebert leidis, et videoma\u0308ngud ei saa olla kunagi osa kunstist, kuna neil puudub u\u0308ks konkreetne autor, u\u0308ks kindel ka\u0308si ja na\u0308gemus? Ebertil oli neid po\u0303hjuseid veelgi, aga see oli u\u0308ks, mis kumas minu jaoks va\u0308ga eredalt muust tekstist la\u0308bi. Autorluse puudumise probleem videoma\u0308ngudes on vaieldav, sest praegu on u\u0308he kindla autori na\u0308gemuse ja\u0308rgi loodud ma\u0308nge isegi liiga palju. Asi ei pruugigi nii va\u0308ga olla autori puudumises, vaid selles, et videoma\u0308nge on oma olemuselt keerulisem valmistada kui filme. Dontnodi disaineritel ja arendajatel on lihtsam luua sihi ja kliki su\u0308steem u\u0308he mo\u0303o\u0303dupuu ja\u0308rgi, kui hakata seda kindla hetke mo\u0303ju to\u0303ttu u\u0308mber ehitama. Lihtsam on va\u0308ljendada su\u0308ndmuste mo\u0303ju vahevideotes kui ma\u0308ngus endas. Minu jaoks on see aga probleem, sest mo\u0303jub va\u0308a\u0308ralt ja lausa vastikult. Taaskord lo\u0303i minus sisse seesama tunne, mis tekib siis, kui vaatan rumalaid o\u0303udusfilme. Ma nimetan seda \u201eaga inimesed ei ra\u0308a\u0308gi/ka\u0308itu ju nii\u201c efektiks."}, {"text_idx": "#000009", "text": "Filmides ei saaks Life Is Strange\u2019is juhtunud olukorda aset leida, sest stsenarist, rez\u030cisso\u0308o\u0308r ja isegi na\u0308itleja paneks selle kohe ku\u0308sima\u0308rgi alla. Ma\u0308ngu puhul ja\u0308i kellelgi oma to\u0308o\u0308 tegemata vo\u0303i toimus lihtsalt meeskonnato\u0308o\u0308 su\u0308nergiast tingitud keskendumine u\u0308hele kindlale eesma\u0308rgile, misto\u0303ttu unustati ko\u0303ik muu. Ma ei tea, mis vo\u0303ib selle taga olla, kuid ma olen kindel, et see polnud probleem ainult minu jaoks. Life Is Strange on to\u0303esti kummaline, aga mitte ilmtingimata ajas ra\u0308ndamise pa\u0308rast."}, {"text_idx": "#000010", "text": "dontnodlife is strangeThe Walking Dead"}, {"text_idx": "#000015", "text": "Ta\u0308navu su\u0308gisel toimuv Ma\u0308ngudeO\u0308O\u0308 on mitmel moel eriline. U\u0308heks suurimaks saavutuseks on aga asjaolu, et ..."}]